b'\n_START_ARTICLE_\nHTTP\n_START_SECTION_\nHTTP protokol\n_START_PARAGRAPH_\nHTTP je request/response protokol za komunikaciju izme\xc4\x91u poslu\xc5\xbeitelja (servera) i klijenta. HTTP klijent, kao \xc5\xa1to je web preglednik naj\xc4\x8de\xc5\xa1\xc4\x87e inicira prijenos podataka nakon \xc5\xa1to uspostavi TCP (vidi TCP/IP) vezu s udaljenim web serverom na odre\xc4\x91enom portu._NEWLINE_Server konstantno oslu\xc5\xa1kuje zahtjeve na odre\xc4\x91enom mre\xc5\xbenom komunikacijskom portu (tipi\xc4\x8dno port 80), \xc4\x8dekaju\xc4\x87i da klijent po\xc5\xa1alje niz znakova (string), kao \xc5\xa1to je "GET / HTTP/1.1" - kojim \xc4\x87e zahtjevati uspostavljanje komunikacije - a nakon toga i tekstualnu MIME poruku koja sadr\xc5\xbei nekoliko slovnih nizova (zaglavlje) koji odre\xc4\x91uju aspekte zahtjeva, te paket neobaveznih podataka. Nakon "GET" poruke, klijent mora poslati niz znakova koji odre\xc4\x91uju adresu virtualnog poslu\xc5\xbeitelja, na primjer "HOST:www.example.com"._NEWLINE_Zahtjev (engl. request) klijenta \xc4\x87e rezultirati slanjem odgovora (engl. response) s poslu\xc5\xbeitelja, kao \xc5\xa1to je "200 OK" - nakon \xc4\x8dega \xc4\x87e server poslati i svoj paket podataka koji naj\xc4\x8de\xc5\xa1\xc4\x87e sadr\xc5\xbei tra\xc5\xbeenu datoteku ili poruku o gre\xc5\xa1ci. Odmah po ispunjenju zahtjeva klijenta, server \xc4\x87e prekinuti komunikaciju._NEWLINE_HTTP se razlikuje od ostalih TCP protokola kao \xc5\xa1to je npr. FTP, po tome \xc5\xa1to se konekcija i komunikacija sa serverom prekida odmah nakon izvr\xc5\xa1enja zahtjeva klijenta (isporu\xc4\x8denog paketa tra\xc5\xbeenih podataka). Zbog ovoga je HTTP idealan za Web, gdje je stranica obi\xc4\x8dno povezana s drugim stranicama na drugim poslu\xc5\xbeiteljima. Ova karakteristika HTTP protokola povremeno stvara probleme web dizajnerima, s obzirom da nedostatak "perzistentne konekcije" s poslu\xc5\xbeiteljem moraju nadoknaditi uporabom drugih metoda za o\xc4\x8duvanjem korisni\xc4\x8dkog "stanja". Jedna od tih metoda uklju\xc4\x8duje uporabu HTTP kola\xc4\x8di\xc4\x87a._NEWLINE_HTTPS je sigurna verzija HTTP protokola, koja koristi SSL/TLS za za\xc5\xa1titu i skrivanje prometa, odnosno podataka koji se razmjenjuju izme\xc4\x91u klijenta i poslu\xc5\xbeitelja. Ovaj protokol obi\xc4\x8dno koristi TCP port 443. SSL (donekle) omogu\xc4\x87ava za\xc5\xa1titu komunikacije, \xc4\x8dak i u slu\xc4\x8daju kada je samo jedna strana (obi\xc4\x8dno poslu\xc5\xbeitelj) autentificirana._NEWLINE_Lokacija HTTP (i HTTPS) dokumenata se odre\xc4\x91uje pomo\xc4\x87u URL adrese. URL adresna sintaksa je kreirana posebno za pou\xc4\x8davanje web stranica.'